სოჭში აშშ და რუსეთი უშიშროების პრობლემებზე იმსჯელებენ
აშშ-ს პრეზიდენტის მრჩეველი ეროვნული უსაფრთხოების საკითხებში ჯეიმს ჯონსი კონფერენციის ფარგლებში რუს კოლეგას ნიკოლაი პატრუშევს შეხვდება
სამშაბათს სოჭში უსაფრთხოების საკითხებისადმი მიძღვნილი საერთაშორისო კონფერენცია გაიხსნება სამშაბათს სოჭში უსაფრთხოების საკითხებისადმი მიძღვნილი საერთაშორისო კონფერენცია გაიხსნება. კონფერენციაში მონაწილეობას მიიღებს შეერთებული შტატების პრეზიდენტის მრჩეველი ეროვნული უსაფრთოხების საკითხებში ჯეიმს ჯონსი. შეხვედრა რუსეთის მხარის ინიციატივით იმართება. როგორც მოსალოდნელია, კონფერენციაზე განხილული იქნება ტრანსნაციონალური დანაშაულის საკითხები, ანტი-ტერორისტული ზომების, ბუნებრივი და ტექნოგენური კატასტროფების თავიდან აცილებისა და მათი შედეგების ლიკვიდაციისა და საინფორმაციო უსაფრთხოების უზრუნველყოფის ჩათვლით. კონფერენციაში მონაწილეობას მიიღებენ 40-ზე მეტი ქვეყნის მინისტრები, ეროვნული უსაფრთხოების საკითხების მრჩევლები და ეროვნული უსაფრთხოების საბჭოების თავჯდომარეები. დაგეგმილია გენერალ ჯეიმს ჯონსის შეხვედრა რუსეთის ფედერაციის უშიშროების საბჭოს თავჯდომარესთან ნიკოლაი პატრუშევთან. ვაშინგტონში მდებარე ჰადსონის ინსტიტუტის ექსპერტს რიჩარდ ვაიცს მიაჩნია, რომ რუსეთ-ამერიკის ურთიერთობების გაუმჯობესების ფონზე გენერალი ჯონსი სტრატეგიული შეტევითი შეიარაღების შემცირების ხელშეკრულების რატიფიცირების საკითხს წამოწევს წინა პლანზე. „დღის წესრიგშია ლისაბონში ნატოს სამიტიც. პრეზიდენტმა მედვედევმა ამ სამიტზე დასასწრებად მოწვევა უკვე მიიღო, მაგრამ ჯერ-ჯერობით მას თავისი მონაწილეობა არ დაუდასტურებია,“ აღნიშნა რიჩარდ ვაიცმა. „ამას გარდა, ავღანეთ-პაკისტანის საზღვარზე მდგომარეობის გაუარესების გამო კონფერენციაზე სავარაუდოდ ჩრდილოეთის სადისტრიბუციო ქსელის გაფართოების საკითხსაც განიხილავენ. როგორც ცნობილია, ხსენებულ ქსელს რუსეთის ტერიტორიის გავლით ავღანეთში დისლოცირებული ნატოს ძალების მომარაგებისთვის იყენებენ,“ დასძინა ექსპერტმა.